154 
Organets histologiske Forhold under Larvernes Vækst og under 
Metamorfosen synes kun lidet undersøgt. Under Metamorfosen har 
jeg hos Larver af Rana esculenta i et Antal Tilfælde forefundet 
Vakuoledannelse i Colloidet (se PI. VII, Fig. 26); da jeg ogsaa har 
iagttaget dette hos Larver af Rana arvalis, Bnfo vulgaris, Sala- 
mandra maculosa, Triton cristatus og Åmblystoma punctatum under 
Metamorfosens Forløb, men derimod ikke hos yngre Larver af 
Rana, Bufo m. fl., synes Vakuolisering (forøget Sekretresorption?) 
at være noget for Forvandlingsperioden ejendommeligt. 
Leo Adler har i en omfangsrig Forsøgsrække undersøgt Tem¬ 
peraturens Indflydelse paa Udviklingen og Væksten af R. temporaria- 
Larver samt paa disses GI. thyreoidea og fundet interessante og 
ejendommelige Forhold. Af Resultaterne skal jeg kort anføre de 
vigtigste : 
Anbragtes Larver vedvarende ved høj Temperatur (28— 31,5 °), 
foregik Væksten langsomt, men da Metamorfosen indtraadte sent, 
var de nyligt forvandlede Frøer noget større end Kontroldyrene; 
Thyreoidea anlagdes mindre end sædvanlig, og Organet holdt sig 
vedvarende lille, men fremviste iøvrigt tilnærmelsesvis normal 
Bygning. 
Larver, der indtil de havde naaet en Længde af 22 mm, hold¬ 
tes ved 8—10° og derefter ved 30,5—31,5°, viste ligeledes lang¬ 
som Vækst og forsinket Metamorfose, men de forvandlede Frøer 
var mindre end normalt og var undertiden lidet levedygtige Dværg¬ 
former; Thyreoidea undergaar ved denne Behandling af Dyrene 
en fremadskridende Atrofi, der kan medføre Organets fuldstændige 
Ødelæggelse. 
Hos Larver, der, indtil en Længde af 22 mm var naaet, hold¬ 
tes ved høj Temperatur (30—31,5°; i en enkelt Forsøgsrække først 
ved 18°, og derefter ved 31—32°) og derefter anbragtes ved 8 —10°, 
iagttoges ligeledes langsom Vækst og forsinket Metamorfose; de 
fremkomne unge Frøer var større end normalt, og i en Forsøgs¬ 
række udeblev Metamorfosen ganske, medens Dyrene opnaaede 
„ Kæmpestørrelse“ ; Thyreoidea holdt sig i den første Periode lille, 
men ved Dyrenes Anbringelse i Kulde indtraadte Henflyden af 
Colloidet, Proliferation af Epithelvævet og Forstørrelse af Organet, 
hos nogle Dyr i et saadant Omfang, at Forf. med god Grund dra¬ 
ger Sammenligning med Menneskets Struma Basedowii. 
